
I. [bookmark: _Toc524684456]HYRJE

Ky manual për promovimin e zhvillimin e ndërmarrjeve sociale është krijuar për të lehtësuar punën e Ministrisë së Shëndetësisë dhe Mbrojtjes Sociale në kuadër të informimit dhe trajnimit të ndërmarrjeve sociale. 

Ky dokument do të shërbejë për stafin e MSHMS në punën e tyre të përditshme si dhe personelit të njësive të qeverisjes vendore, me qëllim prezantimin e përfitimeve ekonomike dhe sociale të realizuara në kuadër të ndërmarrjes sociale.

Në bazë të nevojave, ky dokument mund të rishikohet e pasurohet në mënyrë të vazhdueshme me qëllim promovimin efektiv të subjekteve që kanë status “ndërmarrje sociale”. 

II. [bookmark: _Toc524684457]PROMOVIMI I NDËRMARRJEVE SOCIALE
[bookmark: _Toc524684458]Rëndësia e promovimit të ndërmarrjeve sociale

Koncepti i ndërmarrjeve sociale është i ri në legjislacionin shqiptar, i prezantuar për herë të parë me rastin e miratimit të ligjit për ndërmarrjet sociale[footnoteRef:1], në qershor 2016. Deri më sot termi “ndërmarrje sociale” ishte përdorur pa patur një kuptim e përkufizim ligjor por shpesh duke u ngatërruar me bizneset sociale.  [1: Ligji 65/2016 “Për ndërmarrjet sociale në Republikën e Shqipërisë„] 


Një ndërmarrje sociale është tipikisht një organizatë që zbaton parimet e aktivitetit tregtar për të realizuar integrimin social dhe ekonomik të individëve, të cilët mosha, shëndeti dhe gjendja familjare nuk u lejon një disponueshmëri aktive në tregun e punës. Aktiviteti i tyre është i natyrës ekonomike për ofrimin në mënyrë të vazhdueshme të mallrave ose shërbimeve nga të cilat realizohen të ardhura që mundësojnë vazhdimin e shtimin e volumit të aktivitetit. 

Përveç rolit të rëndësishëm që ndërmarrjet sociale luajnë për angazhimin e grupeve të pafavorizuara në tregun e punës dhe zhvendosjen e tyre nga skemat pasive të ndihmës, ato zakonisht sjellin në treg mallra dhe shërbime të një natyre të veçantë. Bëhet fjalë për mallra e shërbime që mungojnë, që janë në forma të larmishme dhe të përshtatura për individë me nevoja të veçanta ose që janë të përballueshme financiarisht për grupet e pafavorizuara. 

Përveç masave financiare, ndërmarrjet sociale mbështeten nga ana e shtetit e konkretisht, Ministrisë përgjegjëse për çështjet sociale, nëpërmjet informimit dhe edukimit të parimeve e shtyllave kryesore të ndërmarrjes sociale.



[bookmark: _Toc524684459]Plani fillestar i promovimit të ndërmarrjeve sociale.

Ky plan hartohet në zbatim të nenit 5 të ligjit për ndërmarrjet sociale dhe është në linjë me dokumentet politikë të miratura nga ana e qeverisë, dhe konkretisht Strategjinë Kombëtare për Mbrojtje Sociale, Strategjinë për Punësim dhe Aftësi, Planin Kombëtar të Veprimit për Rininë, Planin Kombëtar të Veprimit për Personat LGBTI, Planin Kombëtar për Integrimin e Romëve dhe Egjiptianëve dhe synon rritjen e përgjegjshmërisë, solidaritetit dhe kohezionit social në shoqërinë shqiptare. 

Synimi kryesor është që nëpërmjet këtij plani promovimi, të rritet numri i ndërmarrjeve sociale dhe për pasojë dhe i personave të punësuar e angazhuar në ato. Plani synon gjithashtu edhe realizimin e qëndrueshmërisë së veprimtarive të ndërmarrjeve sociale dhe promovimit të vlerave dhe përfitimeve nga produktet e shërbimet e ofruara prej tyre. 

Në mënyrë që të promovohen ndërmarrjet sociale ministria përgjegjëse angazhohet të ndërmarrë veprime praktike për të mbështetur e asistuar ngritjen e mbajtjen e ndërmarrjeve sociale. Këto programe me anë të ofrimit të informacioneve për pikat e forta, të dobëta, avantazhet dhe disavantazhet e themelimit të ndërmarrjeve sociale do të ndihmonin themeluesit aktualë e potencialë në formësimin e kuptimit të drejtë përpara marrjes së kësaj iniciative.  

Promovimi i vullnetarizmit, gjithashtu paraqitet si një aktivitet me interes të veçantë për veprimtarinë e ndërmarrjeve sociale në kuadër të përmirësimit të cilësisë së jetës, stimulimit të pjesëmarrjes aktive të qytetarëve në jetën shoqërore dhe kontributit në zhvillimin e një shoqërie më të barabartë, humane dhe më demokratike. 

Roli i vullnetarizmit dhe rëndësia e tij duhet të përcillen tek fëmijët dhe të rinjtë nëpërmjet aktiviteteve të ndyshme jashtë shkollore në arsimin e ulët dhe të mesëm. Kjo duhet të shoqërohet me anë të kryerjes së programeve praktike duke i angazhuar nxënësit në punë të dobishme shoqërore.

Shtyllat kryesore nëpërmjet të cilave do të promovohen ndërmarrjet sociale janë:

1. Ofrimi i shërbimeve në mbështetje të krijimit dhe regjistrimit të ndërmarrjeve sociale si edhe për zgjerimin e veprimtarisë së tyre.

Përsa i përket statusit juridik, ndërmarrjet sociale janë organizata jo-fitimprurëse. Si të tilla, ato duhet të ndjekin rregullimet përkatëse për themelimin, regjistrimin, funksionimin, organizimin e veprimtarinë e organizatave jofitimprurëse në përputhje me ligjin nr. 8788, datë 7.5.2001 “Për organizatat jofitimprurëse” i ndryshuar, dhe në përputhje me ndryshimet që ai mund të ketë në të ardhmen. 

Statusi i ndërmarrjes sociale njihet vetëm nëse organizata është regjistruar më parë sipas parashikimeve të ligjit për organizatat jofitimprurëse dhe përmbush minimumin e kritereve sociale dhe ekonomike sipas parashikimeve të ligjit për ndërmarrjes sociale. 

Për subjektet që nuk janë regjistruar ende në kohën që i drejtohen për informacion Ministrisë së Shëndetësisë dhe Mbrojtjes Sociale , atyre i ofrohen formate bazë statuti dhe akt-themelimi, të cilat pasurohen më tej nga anëtarët themelues me karakteristikat që organizatat e tyre do të kenë.   

Pavarësisht se ligji për ndërmarrjet sociale ja njeh mundësinë e marrjes së statusit të gjithë llojeve të organizatave jofitimprurëse pavarësisht organizimit me ose pa anëtarësi, për shkak të karakterit kolektiv të këtij subjekti, ato zakonisht janë organizata me anëtarësi. Përveç kësaj, neni 11 i ligjit për organizatat jofitimprurëse i ndalon subjektet të kryejnë veprimtari fitimprurëse. 

Për realizimin e qëllimit dhe fushës së veprimtarisë së parashikuar në statut, organizatat kanë të drejtë të ushtrojnë çfarëdolloj veprimtarie të ligjshme. Në rastet që për ushtrimin e një veprimtarie të caktuar kërkohet pajisja me licensë organizata duhet të pajiset me këtë dokument pranë institucionit përkatës me qëllim ushtrimin e veprimtarisë së saj në konformitet me rregullat e normat në fuqi. Fitimet e realizuara nga veprimtaria ekonomike nuk lejohen të shpërndahen por vetëm për përmirësimin e zgjerimin e veprimtarisë dhe për pëmbushjen e qëllimit e misionit të saj.

Përveç shërbimeve mbështetëse për themelimin e krijimin e tyre, parashikohet edhe mbështetje profesionale dhe shërbime konsultimi me qëllim rritjen e eficiencës së tyre nëpërmjet përdorimit me efektivitet të burimeve njerëzore dhe infrastrukturore. Mbështetja në vijim përfshin edhe trajnimin e individëve që kanë nisur një sipërmarrje sociale për strategjitë e zgjerimit dhe marketimit të mallrave apo shërbimeve të ofruara prej tyre.  

2. Rritja e vizibilitetit të ndërmarrjeve sociale.
Kjo detyrë do të realizohet nëpërmjet aktiviteteve promovuese dhe vizitave zyrtare në ndërmarrje sociale të krijuara rishtazi duke promovuar fushën e tyre të veprimtarisë dhe përkatësinë e personave të punësuar në ato. Nëpërmjet këtij aktiviteti jo vetëm që do të konfirmohet mbështetja shtetërore për këto subjekte por, do të marketohen produktet e tyre për të arritur grupet e synuara dhe për të realizuar rrjetëzimin me ndërmarrje të tjera me fushë veprimtarie të ngjashme ose plotësuese. 

3. Mbështetjes së qëndrueshmërisë së veprimtarisë së ndërmarrjeve sociale.
Ky komponent do të realizohet duke ndihmuar ndërmarrjet sociale të prezantojnë produktet apo shërbimet e tyre në tregun respektiv, bërjes së blerjeve publike nga këta furnitorë dhe propozimit të vazhdueshëm të masave mbështetëse dhe subvencionuese për këto subjekte. 
Gjithashtu, në përmbushje të këtij objektivi dhe në kuadër të masave për prezantimin e mundësive dhe ideve të reja të biznesit për ndërmarrjet sociale, do të ofrohen edhe analiza tregu me fokus në identifikimin e potencialeve të ndërmarrjeve sociale për të ofruar mallrat dhe shërbimet e tyre.

4. Rritjes së rëndësisë së ndërmarrjeve sociale dhe promovimit të arritjeve të tyre.

Ndërsa bëhet fjalë për ndërmarrje sociale, është shumë e rëndësishme që të promovohet roli i tyre në angazhimin e individëve të cilët kanë vështirësi të hyjnë në tregun e punës dhe në ofrimin e shërbimeve e mallrave të cilat synojnë grupe të pafavorizuara dhe janë të përballueshme për t’u blerë prej tyre.

Përveç kësaj, do të sillen edhe modele të suksesshme të funksionimit të ndërmarrjeve sociale nga brenda e jashtë vendit si edhe do të prezantohen ide të reja që rezultojnë nga analizimi i tregut për produkte apo mallra të cilat mungojnë dhe tipikisht realizohen nga ndërmarrje sociale.

Të gjitha këto aktivitete promovuese do të jenë në paralel me nxitjen e përgjegjshmërisë së administrimit të tyre në përputhje me kriteret ligjore dhe rregullat përkatëse fiskale.

5. Forcimi i partneritetit me njësitë e qeverisjes vendore dhe komunitetet lokale.

Partneriteti me komunitetet lokale, njësitë e qeverisjes vendore si dhe me bizneset është kyç për promovimin e rolit të ndërmarrjeve sociale, rritjen e vizibilitetit të tyre dhe mbështetjen e qëndrueshmërisë. 

Partneriteti me komunitetet lokale dhe njësitë e qeverisjes vendore i shërben marketimit të gamës së produkteve e shërbimeve të ofruara prej tyre të cilat synojnë këtë treg ndërsa bashkëpunimi me bizneset do ti shërbejë transferimit të njohurive në lidhje me marketimin e shitjen e produkteve. 

III. [bookmark: _Toc524684460]KOMUNIKIMI DHE MJETET E TIJ

Plani i komunikimit synon të identifikojë kanalet e informimit dhe grupet e synuara si: ndërrmarjet sociale, qeveria, donatorët, bashkitë, të rinjtë, grupet vulnerabël, burrat, gratë. Ky plan synon ndërgjegjësimin mbi Ndërrmarjet Sociale. 

[bookmark: _Toc524684461]Qëllimi dhe objektivat e komunikimit

Njohja e perceptimit të grupeve të synuara në të gjitha rajonet e vendit, do të mundësojë për një ndërgjegjësim në lidhje me ndërrmarrjet sociale, të grupeve vulnerabël, grave, vajzave, dhe të të rinjve.  Ky ndërgjegjësim ka të bëjë me një kuptim të dobisë dhe rëndësisë së ndërrmarrjeve sociale si organizata që zbatojnë parime tregtare me qëllim përmirësimin maksimal të aspekteve sociale e financiare, duke maksimizuar përfitimet e ndikimit shoqëror. 
[bookmark: _Toc517220666][bookmark: _Toc517221813][bookmark: _Toc524684462]Plani i komunikimit synon: Të kontribuojë në njohuritë dhe në një kuptim më të thelluar mbi aktivitetin e ndërrmarrjeve sociale nga ana e institucioneve shtetërore, bizneseve, shoqërisë civile, dhe komunitetit, si instrumente të reja që sigurojnë mbrojtjen sociale si dhe përfshirjen e grupeve të prekshme, nëpërmjet punësimit për integrimin ekonomik dhe social të individëve që hasin vështirësi për një punësim aktiv për shkak të moshës, shëndetit, rrethanave të gjendjes familjare. Plani komunikimit ka për qëllim të adresojë çështjet me të cilat përballen grupet vulnerabël dhe të tjera, e që kanë të bëjnë me kuptimin e mundësive që ofrojnë ndërrmarrjet sociale për ta. Ai synon të shpjegojë avantazhet e kuadrit ligjor të ndërmarrjeve shoqërore, të sjellë në fuqi nga qeveria shqiptare. 

Qëllimi është të ndryshojmë "kulturën pasive" midis grupeve vulnerabël, grave, burrave dhe të rinjve, në sfidimin e çështjeve financiare dhe ekonomike. Ekspozimi i tyre ndaj historive të suksesit të veprimtarive të ndërmarrjeve shoqërore në Shqipëri, ka për qëllim  nxitjen e iniciativës për të sjellë në jetë një ide.

[bookmark: _Toc524684463]Objektivat kryesore:

a. Kuptimi i grupeve të pafavorizuara, të synuara nga Ndërmarrjet Sociale dhe trajtimi i çështjeve ose tema të tjera, që lidhen me kuadrin ligjor shqiptar të ndërmarrjes sociale.

b. Një fushatë informuese mbi kuadrin ligjor të ndërmarrjeve sociale, me qëllim ndikimin në opinionet e aktorëve dhe të publikut të gjerë, mbi rëndësinë e ndërmarrjeve sociale dhe adresimin e çështjeve dhe barrierave që i pengojnë ato.

c. Rritja e sigurisë së ndërmarrjeve sociale dhe mbështetja nga sektori publik nëpërmjet një bashkëpunimi me interes të përbashkët.

d. Eksplorimi i mundësive për  të krijuar kanale komunikimi midis bizneseve dhe ndërmarrjeve sociale, siç janë takimet B2B.

e. Njohja e bizneseve me arritjet e ndikimit social që vjen si rezultat i rritjes së prezencës së ndërmarrjeve sociale.

f. Inkurajimin e të rinjve për t’u  angazhuar në ndërmarrjet sociale shqiptare dhe për të startuar me ide inovative.

g. [bookmark: _GoBack]Rritja e kuptimit mbi përdorimin e  mediave sociale si një mjet promovues për ndërmarrjet sociale apo adresimin e çështjeve ose barrierave ekzistuese.

h. Si të bëjmë median të interesuar në raportimin e historive të ndërrmarrjeve sociale, mundësitë e punësimit dhe avantazhet që ofron korniza ligjore në këtë drejtim.

[bookmark: _Toc524684464]Mesazhet e fushatës së komunikimit 

Ndërmarrjet Sociale
Ndërmarrja sociale është një mënyrë për të bërë biznes përmes një qasje inovative të zhvillimit të produkteve dhe shërbimeve duke synuar përmbushjen e objektivave sociale të një game të gjerë. Ndërmarrjet sociale mund të arrijnë qëllimet e tyre nga iniciuesit, përmes drejtimit të biznesit të tyre dhe / ose duke investuar fitimet e tyre në të mira sociale ose mjedisore.

• Misioni i ndërmarrjeve sociale është punësimi dhe ndihma  e njerëzve që përballen me pengesa për të punuar. Nëpërmjet angazhimit në NS ata fitojnë dhe riinvestojnë të ardhurat e tyre për të siguruar punë për vete si dhe për shumë individë duke i mbështetur ato në përdorimin e duhur të aftësive, njohurive e mundësive. 

• Ndërmarrjet Sociale i vijnë në ndihmë individëve që janë të gatshëm dhe të aftë për punë, por që e kanë të vështirë të gjejnë punë.  Duke vepruar kështu, ato u mundësojnë njerëzve të realizojnë potencialet e tyre përmes një modeli më të qëndrueshëm.

• Përdor një qasje të drejtuar nga kërkesa, për të përmbushur nevojat e tregut për mallra e shërbime të përballueshme e të përshtatura. Theksi do të vihet edhe në drejtim të një avantazhi tjetër që sjellin ndërmarrjet sociale për të ofruar mallra e shërbime të përshtatura për grupet e pafavorizuara dhe të përballueshme prej tyre nga ana e çmimit. Fushata do të komunikojë mesazhin "përse kemi nevojë për ndërmarrjet sociale".


Mesazhi kryesor duhet të jetë:

Ndërmarrjet sociale ofrojnë një model alternativ të zhvillimit të ekonomisë që ndikon në reduktimin e varfërisë për grupet e pavaforizuara, individët e diskriminuar në tregun e punës, të papunët afatgjatë dhe kategoritë e tjera të veçanta.




Disa nga mesazhet e përdorura janë:

RRITJA E NDËRMARRJEVE SOCIALE 

“NIS – PUNË DHE SHPRESË”

Fushata synon të arrijë tek grupe të ndryshme të synuara, për inicimin e ndërmarrjeve sociale. Nga njëra anë, janë përpjekjet për të vetëdijësuar audiencat e synuara për kuadrin ligjor, në anën tjetër, është  ekspozimi i tyre ndaj historive të suksesit të ndërmarrjeve sociale.

Disa slogane me të cilat përfaqësohet një fushatë komunikimi e ndërmarrjeve sociale:
•	“NIS - JEPI VLERË SOCIALE” 
•	“NIS – GJEJ VETEN”
•	“NIS- PUNA MBARË”
•	“NIS- NJË SHANS PËR VETEN”  
•	“NIS- JEPI VLERË” 
•	“NIS – NDRYSHO JETËN TËNDE”

Mesazhet kryesore duhet të përqëndrohen edhe në komunikimin e ideve si:

• Ndërmarrjet sociale, një model alternativ i zhvillimit që ndihmon në reduktimin e varfërisë për grupet e pafavorizuara, diskriminimin e njerëzve, papunësinë dhe kategoritë e tjera të veçanta që janë të radhitura në dokumentin informativ.

• Një mesazh i zakonshëm është gjithashtu rritja e impaktit ekonomik për të gjitha pasojat e jetës duke siguruar punë kuptimplotë, bën një ndryshim edhe në komunitet.

• Në përshkrimin e punës së organizatës së tyre, njerëzit që do të intervistohen duhet të përcjellin mesazhe që lidhen me dobinë e tyre në sigurimin e trajnimit të aftësive, të menaxhimit të rasteve dhe vendosjen e vendeve të punës për njerëzit e disavantazhuar që kanë pengesa në punësim.

• Disa duhet të përshkruajnë punën e tyre,  si një urë lidhëse për të ndërtuar marrëdhëniet  klientë - konsumator.

• Disa të tjerë duhet të përqendrohen në faktin se ato sigurojnë financim dhe asistencë teknike për organizatat jofitimprurëse që të  krijojnë mundësi punësimi për njerëzit që e kanë më të vështirë për t'u punësuar.
[bookmark: _Toc524684465]
Grupet e synuara

Plani i komunikimit synon të jetë i hapur dhe të informojë publikun, palët e interesuara, grupet sociale, organizatat e komunitetit, bizneset, institucionet qeveritare në nivel kombëtar dhe lokal duke prezantuar mundësi reale për integrimin ekonomik dhe social të grupeve të pafavorizuara, duke promovuar përgjegjësi, solidaritet dhe kohezion social brenda shoqërisë. Plani i komunikimit mbështetet në hartimin, ndarjen dhe komunikimin e informacionit.

Istitucionet/ Grupet e interesit:
· Anëtarët e parlamentit
· Zyrtarët shtetërorë dhe nëpunësit civilë
· Media
· Komuniteti i biznesit
· Sindikatat
· Organizatat joqeveritare
· Pushteti vendor
· Shoqatat lokale
· Mësimdhënësit e mesëm, profesorët universitarë dhe komuniteti shkencor
· NGO dhe partnerë të tjerë të zhvillimit

Të rinjtë:
· Nxënësit e shkollave të mesme
· Studentët
· Të punësuar
· Të papunë

Grupet e ndjeshme ndaj ndryshimeve:
· Përfituesit e Skemës së Ndihmës Ekonomike
· Personat me aftësi të kufizuara
· Gratë e disavantazhuara
· Përfaqësuesit e Minoritetit Rom
· Të papunë

Institucionet dhe Grupet e Interesit, janë partnerët më të rëndësishëm të qeverisë në komunikimin e Nismës së Ndërrmarrjeve Sociale. Përveç përfaqësuesve të qeverisë qendrore dhe lokale, vëmendja më e madhe duhet t'i kushtohet punës me OJQ-të, meqë ato kanë potencial të përfitojnë më shumë nga krijimi i Ndërmarjeve, pastaj i grupeve të tjera, atyre më me ndikim dhe që kanë infrastrukturën e tyre.

Përveç kësaj, shembulli i vendeve të tjera tregon se një vëmendje e veçantë duhet t'i kushtohet përfshirjes së institucioneve të qeverisjes vendore, të cilat duhet të angazhohen në masën më të lartë të mundshme në mbështetje por edhe për promovimin e këtyre subjekteve.

[bookmark: _Toc517221824][bookmark: _Toc524684466]Mjetet dhe teknikat e komunikimit 

Audiencat e synuara dhe palët e interesuara do të arrihen kryesisht nëpërmjet kanaleve të medias. Në Shqipëri, TV është mediumi më popullor, por edhe Interneti po fillon të mbyllë hendekun. Shtypi dhe Radioja nuk janë aq popullore, por ende ndikojnë dhe nuk duhen anashkaluar.

Vendosni lidhje dhe komunikoni. 
Duhet të jeni në gjendje të lidhni misionin, vlerat dhe efektivitetin e ndërmarrjeve sociale dhe të mos hezitoni të komunikoni praktikat më të mira në Shqipëri, p.sh. YAPS (Shërbimet Profesionale të Rinisë Shqiptare), “ Shtëpia e Duarve të Arta” në Tushemisht, Qendra Sole në Tiranë, Tjetër Vizion dhe Qendra për Shërbime Bujqësore Elbasan.

Komunikimi i praktikave më të mira mbartin angazhimin për advokimin për Ndërmarrjet Sociale si një entitet i nevojshëm, po ashtu ato përcjellin marrëdhëniet e markës, midis mundësive të punësimit dhe shkakut që synon drejt mirëqënies sociale.

Ji i thjeshtë
Kur bëhet  fjalë për komunikimin me publikun, shqetësimi kryesor është që mesazhet dhe komunikimi të mbahen të thjeshta. Kjo mund të çojë në një pjesëmarrje të madhe për palët e interesuara. Manualët japin informacion të plotë dhe të strukturuar. Fushatat e synuara do të angazhojnë publikun në përgjithësi dhe do të shpërndajnë gjerësisht mesazhet.

Mësoni nga të suksesshmit 
YAPS janë një nga shembujt më të mirë, sepse lidhin sipërmarrjen e zgjuar, vlerën e përbashkët të mirë sociale, krijimin e pasurisë sociale dhe efektivitetin e matshëm për një kohë shumë të gjatë. Është e hapur për inovacionin, i është përgjigjur nevojave të tregut dhe të shoqërisë dhe ka ende një markë tregu dhe një reputacion social që përshtatet përmes sektorëve.

Nevoja për mbështetje 
Problemi më i madh për nisjen e ndërmarrjeve sociale mund të jetë mungesa e mbështetjes financiare. Duhen shpjeguar qartë skemat e mbështetjes financiare nga shteti për këto subjekte. Ato duhet të mbështesin dhe njëra tjetrën nëpërmjet shkëmbimit të mallrave dhe shërbimeve dhe ndërtimit të një rrjeti të ndërmarrjes sociale, të njohur dhe të stabilizuar.

[bookmark: _Toc524684467]Mënyrat  e informimit të publikut mbi dobinë e Ndërmarrjeve Sociale:

· Tavolina të rrumbullakëta
· Konferencat
· Forumet
· Bisedat publike
· Seminare
· Programe televizive dhe radioje
· Flyers
· Broshura
· Faqet e internetit
· Trajnime
· Njoftime për shtyp
· Përmbledhje informuese
· Workshope
· Panaire
· Letrat e biznesit
· Buletinët informative
· Sondazhet
· Aktivitetet që promovojnë instrumentet e para-pranimit
· Informime të nivelit të lartë me udhëheqësit e biznesit
· Informime të nivelit të lartë me udhëheqësit e sindikatave
· Konferencat tematike dhe përmbajtje mediatike
· Vizita studimore në shtetet anëtare të BE dhe vende të tjera me përvojë të mirë në NS
· Ngjarjet tematike
· Debatet publike
· Leksione
· Pikat e informacionit
· Faqet e internetit të gazetave dhe revistave
· Rrjetet sociale
· Blogjet
· Informime të veçanta
· Konkurset shkollore
· Publikimet specifike
· Programet tematike televizive dhe radio (veçanërisht ato të transmetuara nga stacionet lokale)
· Gazetat tematike dhe artikujt e revistave (sidomos në shtypin e specializuar dhe atë lokal)

Për të gjitha markat e mëdha, që prej vitit 2018 prania në mediat sociale nuk është më një opsion, por e detyrueshme. E njëjta gjë vlen edhe për qeveritë në mbarë botën pasi që të gjitha politikat kryesore të qeverisë duhet të promovohen në mënyrë aktive, në mënyrë që të gjejnë rrugën për tek publiku për të cilin janë të destinuara.

Shumëllojshmëria e informacionit që ekspozojmë çdo ditë dhe trajtimi i komunikimit qeveritar nuk është i ndryshëm nga çdo komunikim tjetër – komercial apo argëtues. Aspekti zyrtar dhe interesant rrijnë gjithmonë krahas njëri tjetrit.

Përdoruesit 
[bookmark: _Toc517221826]Planifikimi i kujdesshëm i prezencës në median sociale mund të jetë jashtëzakonisht i dobishëm në shpërndarjen e informacionit dhe të njohurive për fillimin e ndërmarrjeve në nivel kombëtar, një qasje inovative kjo për të adresuar përjashtimin e grave dhe vajzave vulnerabël. Ajo mund të informojë publikun në mënyrë të shpejtë, efikase dhe me kosto efektive, si dhe mund të ndikojë në opinionin publik. Të dhënat e fundit nga internet ëorldstats.com tregojnë se Shqipëria kishte 1.932.024 përdorues të internetit më 31 dhjetor 2017 (65.8% penetrimi) dhe 1.400.000 përdorues të Facebook më 31 dhjetor 2017 (47.7% penetrimi).

Me mbi një milion përdorues aktivë në Facebook, Shqipëria nuk dallon nga shtetet e tjera që kanë akses dhe mediumi duhet të konsiderohet si më relevanti. Kostot e arritjes së një pjese të madhe të popullsisë, me gjasa në rritje, do të jenë shumë më pak krahasuar me format offline.

Ekipi dhe përgatitjet 
Baza e strategjisë së medias sociale të çdo qeverie është një ekip i besueshëm dhe i arsimuar që njeh specifikat e mjedisit të rrjetit social. Nëse nevojitet, një pjesë e ekipit mund të merren nga jashtë institucionit, por një kuptim i thellë i mediumit dhe çështjeve të subjektit janë thelbësore. 

Përpara se të lançohet aktiviteti i medias sociale nevojitet një  përgatitje e plotë që përfshin një listë të gjerë të pyetjeve dhe përgjigjeve, si dhe çështjeve potenciale, për të cilat mund të hapen polemika, në mënyrë që menaxherët e përmbajtjes të kenë në kontroll faqen, kjo bëhet e detyrueshme për shkak të interaktivitetit të mediumit. 

Përgjigjet e përgatitura, informuese dhe në kohë për pyetjet, janë një prej elementëve të medias sociale të suksesshme.

Facebook
Facebook-u duhet të konsiderohet si platforma qendrore e medias sociale pasi tërheq komunitetin më të gjerë dhe është më i favorshëm për diskutim.

Instagram
Instagram është rrjeti i tretë i madh social që duhet të jetë pjesë e strategjisë së mediave sociale. Ai është një platformë e përkryer për të treguar përmes fotove një nisje të suksesshme të NS. 

Hashtags

Mund të përdoren për të ftuar njerëz për të ndarë fotot e tyre dhe të gjitha këto foto mund të përdoren si material për t’u ndarë në rrjetet e tjera sociale si Facebook dhe Twitter.

Mjete të tjera

YouTube - për shfaqjen e videove që lidhen me NS, që mund të lidhen me rrjetet e tjera sociale.

Slideshare – një mjet për prezantime, grafika informative dhe materiale të ngjashme që mund të arrihen dhe të ndahen lehtësisht. 

IV. [bookmark: _Toc524684469]PLANI I VEPRIMIT I FUSHATËS SË KOMUNIKIMIT 

	AKTIVITETI 
	GRUPI I SYNUAR
	QËLLIMET
	KUADRI KOHOR
	ORGANI QEVERISËS PËRGJEGJËS PËR AKTIVITETIN 
	TREGUESIT MATËS TË SUKSESIT 

	Trajnimi për drejtoritë rajonale të MShMS
	· Qeveria dhe Ministria e Shëndetësisë dhe Mbrojtjes Sociale 
	Edukimi se si institucionet qeverisëse  mund të komunikojnë Ligjin e ri mbi Ndërmarrjet Sociale dhe përfitimet prej tij
	Në vazhdimësi 
	Ministria e Shëndetësisë dhe Mbrojtjes Sociale 
	Lista e pjesmarrësve; materialet e trajnimit; lista e zyrtarëve të cilët përfunduan me sukses trajnimin 

	Trajnimi  për zyrat e PR në organet e qeverisjet vendore
	· Njësitë e Mbrojtjes Sociale në  organet e qeverisjes vendore  
	Rritja e pjesmarrjes së organeve të qeverisjes vendore  në mbështetje të skemave të financimit të NS 
	Në vazhdimësi
	Ministria e Shëndetësisë dhe Mbrojtjes Sociale Ministria e Punëve të Brendshme 
	Lista e pjesmarrësve; programet trajnuese dhe materialet e trajnimeve 

	Leksione rreth ligjit të ri mbi NS për përfaqësuesit e komuniteteve lokale 
	· Përfaqsuesit e komuniteteve lokale /  OJF/ 
	Informacioni  financiar i thjeshtë dhe komunikimi do të  arrij organizatat e vogla si dhe entitetet si një mbështetje e gjerë duke ndërtuar një komunitet të ndërmarrjes sociale të njohur dhe stabël 
	Tremujori 4 2018
Tremujori 1 2019
	Ministria e Shëndetësisë dhe Mbrojtjes Sociale
	Lista e pjesmarrësve ; programi vizitës ; informacion në   websiten e Ministrisë

	Dy ditë seminare rreth praktikave të NS 
	· Zyrtarë ose përfaqësues  të Qeverisë Qendrore 
	Inkurajimi i pronësisë institucionale në iniciativate e NS 

	Tremujori  4 2018
	Ministria e Shëndetësisë dhe Mbrojtjes Sociale
	Lista e pjesmarrësve; programi; konkluzionet; njoftim për shtyp

	Vizita studimore  të përfaqësuesve të organeve të qeverisjes  lokale në vendet anëtare të BE
	· Përfaqësues të qeverisë qendrore (MShMS, MEF)
· Përfaqësues të organeve të vetëqeverisjes vendore
	Ndihmo përfaqësuesit e  organeve të qeverisjes  lokale të arrijnë e një niveli më të lartë të njohurive rreth iniciativave në Ndërmarrjet Sociale  
	Tremujori  4 2018
Tremujori  2 2019
	Ministria e Shëndetësisë dhe Mbrojtjes Sociale
	Lista e pjesmarrësve ; materiale informuese dhe njoftimet për shtyp,  vizitën studimore të fundit  

	Organizimi i debateve dhe  paneleve publike mbi iniciativa të NS  
	· Të gjitha audiencat e synuara 
	Inkurajimi i diskutimit publik dhe pjesmarrjes qytetare rreth avantazheve të vendosjes dhe praktikës së NS  
. 

	Në vazhdimësi
	Ministria e Shëndetësisë dhe Mbrojtjes Sociale
	Organizimi i të paktën 15  debateve dhe  paneleve publike

	Takime me përfaqësues të  organeve të qeverisjes  lokale
	· Përfaqësues të organeve të qeverisjes  lokale
	Ndihmo përfaqësuesit e  organeve të qeverisjes  lokale të arrijnë një nivel më të lartë të njohurive rreth iniciativave në NS  dhe kuadrin e ri ligjor të NS 
	Tremujori  4 2018
Tremujori  2 2019
	Ministria e Shëndetësisë dhe Mbrojtjes Sociale
	Organizimi i të paktën pesë  takimeve 

	Konferenca dhe tryeza të rrumbullakta– Universiteti i  Tiranës, Elbasan, Shkodrës, Korçës and Vlorës
	· Studentët
	Promovo avantazhet e NS tek studentët shqiptar  ; inkurajo një pjesmarrje më të lartë të mësuesve dhe profesorëve në dialogun publik rreth rrugëve të reja të  promovimit në përfshirjen sociale 
	Tremujori  4, 2018
Tremujori  2, 2019
 Në vazhdimësi
	Ministria e Shëndetësisë dhe Mbrojtjes Sociale
	Lista e pjesmarrësve  ; prezantimi dhe konkluzionet  nga organizimi i pesë eventeve 

	Konferencë rreth përpuethshmërisë së  politikave të Shqipërisë me politikat mbi NS të zbatuara  në BE
	· Ndrysho - grupet sensitive (personat me aftësi të veçanta, gratë e disavantazhuara  komunitetin rom )
· Zyrtarë të shtetit dhe të shërbimit civil
· Media
	Përmirëso komunikimin me ndyshimin e grupeve sensitive sa i takon zbatimit të kuadrit ligjor të NS  
	2019
	Ministria e Shëndetësisë dhe Mbrojtjes Sociale 
Ministria e Ekonomisë and Financave
	Lista e pjesmarrësve;  prezantimet dhe konkluzionet e të paktën një konference të organizuar  

	Show radiofonike mbi NS 
	· Të gjitha audiencat e synuara 
	Promovo riintegrimin  social, dhe përfshirjen sociale and barazinë gjinore;  
Ndihmo grupet e synuara të arrijnë një nivel më të lartë të njohurive mbi kuadrin ligjor të NS dhe të sigurojnë në kohë dhe në mënyrë të përditësuar aksesin në informacionin sa i takon zbatimit të NS në Shqipëri 
	Në vazhdimësi
	Ministria e Shëndetësisë dhe Mbrojtjes Sociale 

	Çështjet e diskutuara ; intervistat; shoë-ut e publikuar në websites dhe numri i transmetimeve në stacionet televizive dhe radio 

	TV show tematik mbi NS 
	· Të gjitha audiencat e synuara
	Promovo riintegrimin  social, dhe përfshirjen sociale and barazinë gjinore;  
Prezanto çështje specifike mbi NS përmes historive personale nga jeta e përditshme e qytetarëve shqiptar si dhe përmes raportimit 
	Në vazhdimësi
	Ministria e Shëndetësisë dhe Mbrojtjes Sociale 
 Televizioni Publik Shqiptar 
TV lokale
	Numri i show- ve të transmetuara 

	Takime informative me përfaqsues të medias  
	· Media
	Forcimi i komunikimit me median mbi mbrojtjen e re sociale,  politikat përfshirëse sociale dhe prezantimin e iniciativës së NIS 
	Në vazhdimësi
	Ministria e Shëndetësisë dhe Mbrojtjes Sociale 

	Raporte nga të paktën tre takime të organizuara 

	Drekë pune me Anëtarë të Parlamentit 
	· Anëtarë të komisioneve parlamentare në çështjet e Shëndetit dhe Punëve Sociale 
	Forcimi i komunikimit me anëtarët e parlamentit 
	Në vazhdimësi
	Ministria e Shëndetësisë dhe Mbrojtjes Sociale 

	Lista e pjesmarrësve  dhe raporte nga takimet e punës të organizuara 

	Dizenjo dhe lanço Blogun Multimedial të titulluar NIS  
Vendos një profil të shkurtër, fotot e ndërmarrjeve sociale. Promovo historitë e suksesit. Siguro info dhe të reja rreth ndërmarrjeve sociale 
	· Të gjitha audiencat e synuara
	Ndihmo audiencat e synuara të rrisin nivelin e njohurive mbi iniciativa të NS dhe të sigurojnë në kohë akses në informacionin e përditësuar 

	Në vazhdimësi
	Ministria e Shëndetësisë dhe Mbrojtjes Sociale 

	Numri i vizitorëve dhe artikujve të publikuar  

	Publikimi i artikujve mbi rastet e suksesit/OJQ që vendosin NS 
	· Të gjitha audiencat e synuara
	Promovo advantazhet e NS; forco bashkëpunimin me OJQ-t që përfaqësojnë ndryshimin e grupeve sensitive 
	Në vazhdimësi
	Ministria e Shëndetësisë dhe Mbrojtjes Sociale 

	Të paktën pesë artikuj tematik të botuar  

	e-buletine
	· Të gjitha audiencat e synuara
	Ndihmo grupet e synuara të rrisin nivelin e njohurive mbi iniciativat e NS dhe të sigurojnë në kohë akses në informacionin e përditësuar mbi mënyrat e reja të mbrojtjes dhe përfshirjes sociale 
	Në vazhdimësi
	Ministria e Shëndetësisë dhe Mbrojtjes Sociale 

	Numri i buletineve të shpërndarë; numri i adresave të emaileve  

	“NIS –PUNË DHE SHPRESË” Fushatë në Facebook 
	· Të gjitha audiencat e synuara
	Inkurajo qytetarët aktivë Encourage active pjesmarrja e OJQ-ve në debatet  rreth skemave të zbatimit të NS 
	Tremujori  4  2018 Tremujori  4 2019
	Ministria e Shëndetësisë dhe Mbrojtjes Sociale 

	Numri i profileve të updatuara  ; numri i fansave dhe ndjekësve  (numri i synuar të paktën 100.000)

	Ditët NIS  
(Fushatë ndërgjegjësuese rajonale - Tiranë, Shkodër, Korçë, etj.)
	· OJQ dhe  CSOs lokale; 
· Ministria e Shëndetit dhe Mbrojtjes Sociale;
· Bashkitë e Korçës, Shkodrës, Tiranës
·  Grupet vulnerabël. 
· Të rinjtë
	Promovo iniciativat e NS  përmes aktiviteteve  artistike, kulturore dhe sportive
	Tremujori  3 dhe  4, 2018
	Ministria e Shëndetësisë dhe Mbrojtjes Sociale 
Ministria e Arsimit, Sportit dhe Rinisë 
	Numri i pjesmarrësve  ; materiale  promotionale dhe mbulim nga media 

	Lapsa, filaxhanë, USBs, flamuj, t-shirts, tullumbace,  broshura promocionale 
	· Të gjithë audiencat e synuara
	Prezencë   publike konstante vizuale e identitetit të iniciativës NIS 
	Në vazhdimësi
	Ministria e Shëndetësisë dhe Mbrojtjes Sociale 

	Numri i materiale promocionale të shpërndara, numri i eventeve 

	Përgatitja e Fletëpalosjeve  informuese mbi “Dobinë dhe përfitimet nga Ndërmarrjet Sociale në Shqipëri“ 
	· Të gjithë audiencat e synuara
	Promovo avantazhet dhe përgjegjësitë  që lidhen me nisjen e praktikave të  Ndërmarrjeve Sociale  
	Tremujori 4  2018
2019
	Ministria e Shëndetësisë dhe Mbrojtjes Sociale 

	Numri i fletëpalosjeve  të shpërndara 

	Përgatitja e fletëpalosjeve mbi “Statusin dhe regjistrimi formal i Ndërmarjeve Sociale, kriteret e kërkuara  në lidhje me fituesit“ – 
	· Të gjithë audiencat e synuara
	Ndaj informacionin mbi kriteret e kërkuara për regjistrimin formal të NS 
	Tremujori 4 2018
2019
	Ministria e Shëndetësisë dhe Mbrojtjes Sociale 

	Numri i fletëpalosjeve të shpërndara

	Përgatitja dhe shpërndarja e manualit “Praktikat më të mira ekzistuese të NS në vend dhe botë“ 
	· Të gjithë audiencat e synuara 
	Promovo avantazhet dhe përgjegjësitë  lidhur me nisjen e praktikave të NS 
	Tremujori 3 dhe 4 2018
	Ministria e Shëndetësisë dhe Mbrojtjes Sociale 

	Numri i manualeve të shpërndara 

	Aktivitete ndërkombëtare (me ministri dhe agjenci të tjera)
	· Publiku ndërkombëtar
	Promovo iniciativën shqiptare NIS  
	Në vazhdimësi
	Ministria e Shëndetësisë dhe Mbrojtjes Sociale 

	Numri i pjesmarrjes në evente ndërkombëtare 

	- Mini panair i Ndërmarrjeve Sociale  
- Takime B2B 

	· Përfaqësues të OJQ-ve dhe bizneseve
	Rritja e ndikimit ekonomik për të gjithë – ndikimi në jetën e njerëzve duke siguruar një punë që bën diferencën në komunitet 
Ndërtimi i urave të komunikimit dhe premisave për bashkëpunim mbështetur në interesin reciprok 
	Në vazhdimësi
	Ministria e Shëndetësisë dhe Mbrojtjes Sociale 
 Dhoma e Tregëtisë 

	Nr.  i pjesmarrjes në panaire 

	Workshop për ndërmarrjet sociale “Si të zhvillosh një strategji të komunikimit”
	· Ndërmarrje Sociale  
	Njohuri të strategjive të marketingut për rritjet e numrit të NS Angazhimi i iniciativave të NS në komunikimin si një mjet promovues të ndërmarrjeve dhe në adresimin e çështjeve apo barrierave që ato hasin 

	Tremujori 1 dhe 2,  2019
	Ministria e Shëndetësisë dhe Mbrojtjes Sociale 

Ministria e  Ekonomisë dhe e  Financave 
	Numri i ndërmarrjeve sociale  të asistuara 



image1.png
REPUBLIKA E SHQIPERISE





